Записник од 35-тата Седница на Совет на Општина Берово

Одделение за правни и општи работи

Одделение за правни и општи работи

Општина Берово

**З А П И С Н И К**

***Од 35-тата редовна седница на Советот на Општина Берово одржана на ден 29.07.2020 година (четврток) со почеток во 08:00 часот*.** Поради актуелната ситуација со КОВИД 19 (корона вирус), и препораките од Светската Здравствена Организација Седницата на Советот се одржа во кабинетот за професори при ОСУ “Ацо Русковски” Берово.

Од вкупно 15 Советници на седницата присуствуваа 14 Советници и тоа: Јован Матеничарски, Славица Фурнаџиска, Предраг Монев, Драган Мустачки, Гоце Ружински, Даниела Кржовска, Благица Русковска, Фахрудин Мустафов, Емилија Пачемска, Јован Ковачовски, Герасим Гриовски, Горан Фидански, Александар Чамовски и Јованка Василевска Петрушева.

Отсутен беше советникот Влатко Буровски.

На седницата присуствуваа Градоначалникот на Општина Берово, Звонко Пекевски, раководителот на одделението за општи и правни работи м-р Анита Рунтевски, Билјана Каламадевска Соработник за односи со јавност при одделението за јавни дејности.

Седницата ја отвори и со неа раководеше Претседателот на Советот на Општина Берово, Јован Матеничарски. И отвори расправа по

**ПРЕДЛОГ ДНЕВЕН РЕД**

1. Записник од 33-тата Седница на Совет;
2. Записник од 34-тата Седница на Совет:
3. Предлог ОДЛУКА за прифаќање на предлог за воспоставување на меѓуопштинска соработка;
4. Р Е Ш Е Н И Е за именување на членови во заедничката комисија за подготовка на предлог на актот за воспоставување на меѓуопштинска соработка помеѓу Општина Пехчево и Општина Берово;
5. Годишен План за вработување за 2021 година на Дом на култура “Димитар Беровски” Берово;
6. Измена на Годишен План за вработување за 2020 година на Општина Берово;
7. Измена на Годишен план за вработување за 2020 година на ОЈУСЗСЛ д-р Иван Влашки Берово;
8. Годишен план за вработување за 2021 година на ОЈУСЗСЛ д-р Иван Влашки Берово;
9. Годишен Извештај за работа на ООУ “Никола Петров Русински” с.Русиново, Берово за учебната 2019 – 2020 година;
10. Годишен План за вработување за 2021 година на ООУ “Никола Петров Русински” с.Русиново, Берово;
11. Барање согласност за формирање на паралелки со помал број на ученици во учебната 2020 – 2021 година во ООУ “Никола Петров Русински” с.Русиново, Берово;
12. Годишен Извештај за работа на ОСУ “Ацо Русковски” Берово за учебната 2019-2020 година;
13. Годишен План за вработување за 2021 година на ОСУ “Ацо Русковски” Берово;
14. Барање за формирање на паралелки со помал број на ученици во прва година во учебната 2020-2021 година во ОСУ “Ацо Русковски” Берово;
15. Предлог Одлука за доделување на стипендија на 10 (десет) талентирани ученици во ОСУ “Ацо Русковски” Берово во учебната 2020 – 2021 година;
16. Предлог Правилник за начинот и посебните критериуми за доделување на месечна стипендија на 10 (десет) талентирани ученици во ОСУ “Ацо Русковски” Берово;
17. Предлог Одлука за реонизација на основни училишта на територијата на општина Берово;
18. Предлог Одлука за примање на донација од Благој Механџиски;
19. Предлог Одлука за примање на донација од Гео Контрол Струмица;
20. Одлука за ослободување од надоместок на трошоци за престој во детска градинка што паѓа на товар на родителите чии деца престојуваат во ОЈУДГ “23 Август” Берово;
21. Годишен План за вработување за 2021 година на ООУ “Дедо Иљо Малешевски” Берово;
22. Барање согласност за формирање на паралелки со помал број на ученици во учебната 2020 – 2021 година во ООУ “Дедо Иљо Малешевски” Берово;
23. Дополнување на Програмата (ЈД, Ј6 и ЈФ) за изградба, реконструкција и одржување на локални патишта и улици во општина Берово во 2020 година;
24. Извештај за реализација на Програмата за изградба, реконструкција и одржување на јавно осветлување во Општина Берово во 2019 година;
25. Извештај за реализација на Програмата за уредување на градежното земјиште на подрачјето на општина Берово во 2019 година;
26. Извештај за реализација на Програмата за одржувањe на јавно зеленило во Општина Берово во 2019 година;
27. Извештај за реализација на Програмата за одржување на јавна чистота во Општина Берово во 2019 година;
28. Советнички иницијативи и прашања;
29. Барања од институции и граѓани.

За збор се јави Градоначалникот Звонко Пекевски кој предложи надополнување на дневниот ред со две нови точки и тоа:

- О Д Л У К А за сопствено учество на Општина Берово во реализација на проектот „Штип и Берово заедно за подобрување на условите за живеење за Ромската заедница“

- О Д Л У К А за утврдување на приоритет за аплицирање на Проектот на UNDP и Шведската Агенција за меѓународен развој (СИДА) “Градење на општинските капацитети за имплементација на проекти”;

Никој друг не се јави за збор и предлогот на Градоначалникот Пекевски за надополнување на дневниот ред е ставен на гласање, со **14 гласа ЗА, НЕМА советници кои гласале ПРОТИВ, нема ВОЗДРЖАНИ Советници** е усвоено надополнувањето. Составен е следниот :

**ПРЕДЛОГ ДНЕВЕН РЕД**

1. Записник од 33-тата Седница на Совет;
2. Записник од 34-тата Седница на Совет:
3. Педлог Одлука за прифаќање на предлог за воспоставување на меѓуопштинска соработка;
4. Решение за именување на членови во заедничката комисија за подготовка на предлог на актот за воспоставување на меѓуопштинска соработка помеѓу Општина Пехчево и Општина Берово;
5. Годишен План за вработување за 2021 година на Дом на култура “Димитар Беровски” Берово;
6. Измена на Годишен План за вработување за 2020 година на Општина Берово;
7. Измена на Годишен план за вработување за 2020 година на ОЈУСЗСЛ д-р Иван Влашки Берово;
8. Годишен план за вработување за 2021 година на ОЈУСЗСЛ д-р Иван Влашки Берово;
9. Годишен Извештај за работа на ООУ “Никола Петров Русински” с.Русиново, Берово за учебната 2019 – 2020 година;
10. Годишен План за вработување за 2021 година на ООУ “Никола Петров Русински” с.Русиново, Берово;
11. Барање согласност за формирање на паралелки со помал број на ученици во учебната 2020 – 2021 година во ООУ “Никола Петров Русински” с.Русиново, Берово;
12. Годишен Извештај за работа на ОСУ “Ацо Русковски” Берово за учебната 2019-2020 година;
13. Годишен План за вработување за 2021 година на ОСУ “Ацо Русковски” Берово;
14. Барање согласност за формирање на паралелки со помал број на ученици во прва година во учебната 2020-2021 година во ОСУ “Ацо Русковски” Берово;
15. Предлог Одлука за доделување на стипендија на 10 (десет) талентирани ученици во ОСУ “Ацо Русковски” Берово во учебната 2020 – 2021 година;
16. Правилник за начинот и посебните критериуми за доделување на месечна стипендија на 10 (десет) талентирани ученици во ОСУ “Ацо Русковски” Берово;
17. Предлог Одлука за реонизација на основни училишта на територијата на општина Берово;
18. Предлог Одлука за примање на донација од Благој Механџиски;
19. Предлог Одлука за примање на донација од Гео Контрол Струмица;
20. Предлог Одлука за ослободување од надоместок на трошоци за престој во детска градинка што паѓа на товар на родителите чии деца престојуваат во ОЈУДГ “23 Август” Берово;
21. Годишен План за вработување за 2021 година на ООУ “Дедо Иљо Малешевски” Берово;
22. Заклучок за давање на согласност за формирање на паралелки со помал број на ученици во учебната 2020 – 2021 година во ООУ “Дедо Иљо Малешевски” Берово;
23. Дополнување на Програмата (ЈД, Ј6 и ЈФ) за изградба, реконструкција и одржување на локални патишта и улици во општина Берово во 2020 година;
24. Извештај за реализација на Програмата за изградба, реконструкција и одржување на јавно осветлување во Општина Берово во 2019 година;
25. Извештај за реализација на Програмата за уредување на градежното земјиште на подрачјето на општина Берово во 2019 година;
26. Извештај за реализација на Програмата за одржувањe на јавно зеленило во Општина Берово во 2019 година;
27. Извештај за реализација на Програмата за одржување на јавна чистота во Општина Берово во 2019 година;
28. Одлука за утврдување на приоритет за аплицирање на Проектот на UNDP и Шведската Агенција за меѓународен развој (СИДА) “Градење на општинските капацитети за имплементација на проекти”;
29. Одлука за сопствено учество на Општина Берово во реализација на проектот „Штип и Берово заедно за подобрување на условите за живеење за Ромската заедница“
30. Советнички иницијативи и прашања;
31. Барања од институции и граѓани.

„Пред да го ставам дневниот ред на гласање сакам да ја известам Верификационата Комисија дека Советникот Влатко Буровски веќе петта Седница по ред отсуствува, за што беше побарано од службите да се изјасни и писмено, меѓутоа сеуште немаме добиено никаков одговор повратно, за што се надевам дека верификационата комисија ќе постапи по член 14 од деловникот за да се утврдат причините за отсуството и дали законски треба да се пристапи кон престанување на мандатот на истиот. Предлагам за наредна Седница на Совет да се произнесе Верификационата Комисија, како би ја известиле Општинската изборна Комисија за понатамошно постапување“ истакна Претседателот на Советот Матеничарски.

Претседателот на Седницата го стави променетиот предлог дневен ред на гласање и со **14 гласа ЗА, НЕМА советници кои гласале ПРОТИВ, нема ВОЗДРЖАНИ Советници** е усвоен

**Дневниот ред**

1. ***Усвојување на Записник од 33-тата Седница на Совет на Општина Берово;***

Претседателот на Совет, отвори расправа по предложената точка никој не се јави за збор, пристапено е кон гласање и со **14 гласа ЗА, нема советници кои гласале ПРОТИВ, нема ВОЗДРЖАНИ Советници** е усвоен *Записник од 33-тата Седница на Совет на Општина Берово.*

1. ***Усвојување на Записник од 34-тата Седница на Совет на Општина Берово;***

Претседателот на Совет, отвори расправа по предложената точка никој не се јави за збор, пристапено е кон гласање и со **14 гласа ЗА, нема советници кои гласале ПРОТИВ, нема ВОЗДРЖАНИ Советници** е усвоен *Записник од 34-тата Седница на Совет на Општина Берово*

1. ***Педлог Одлука за прифаќање на предлог за воспоставување на меѓуопштинска соработка;***

Претседателот на Совет, отвори расправа по предложената точка, за збор се јави Советничката Славица Фурнаџиска која истакна дека неколку пати точката е враќана од Седница да се конкретизира, и овој пат има позитивно мислење и од Градоначалникот,затоа сметам дека треба да ја поддржиме. Никој друг не се јави за збор и со **14 гласа ЗА, нема советници кои гласале ПРОТИВ, нема ВОЗДРЖАНИ Советници** е усвоена *Педлог Одлука за прифаќање на предлог за воспоставување на меѓуопштинска соработка;*

1. ***Решение за именување на членови во заедничката комисија за подготовка на предлог на актот за воспоставување на меѓуопштинска соработка помеѓу Општина Пехчево и Општина Берово;***

Претседателот на Совет, отвори расправа по предложената точка за збор се јави Советничаката Фурнаџиска која истакна дека по консулатција се предложуваат Мишо Догазански и Тони Ѓоковиќ како членови од нашата Општина, никој друг не се јави за збор предлогот Мишо Догазански и Тони Ѓоковиќ да бидат членови е ставен на гласање и со **14 гласа ЗА, нема советници кои гласале ПРОТИВ, нема ВОЗДРЖАНИ Советници** е усвоено *Решение за именување на членови во заедничката комисија за подготовка на предлог на актот за воспоставување на меѓуопштинска соработка помеѓу Општина Пехчево и Општина Берово;*

1. ***Годишен План за вработување за 2021 година на Дом на култура “Димитар Беровски” Берово;***

Претседателот на Совет Матеничарски, отвори расправа по предложената точка, прва збор доби претседателката на Комисијата за јавни дејности Советничката Јованка Василевска Петрушева која истакна дека точката е разгледана на состанокот на Комисијата за јавни дејности, присутна на состанокот беше и директорката на Домот на култура „Димитар Беровски“ и освен техничка грешка во (стр.7 табела бр.6 наместо 3 треба да стои 2) материјалите која беше потенцирана да се корегира до потпишувањето на заклучокот. Бидејки никој друг не се јави за збор пристапено е кон гласање на планот со констатираните исправки и со **9 гласа ЗА, 5 советници кои гласале ПРОТИВ, нема ВОЗДРЖАНИ Советници** е усвоен *Годишен План за вработување за 2021 година на Дом на култура “Димитар Беровски” Берово;*

1. ***Измена на Годишен План за вработување за 2020 година на Општина Берово;***

Претседателот на Совет, отвори расправа по предложената точка и му даде збор на претседателот на комисијата за јавни дејности Советничката Петрушева која истакна дека и оваа точка е разгледана на состанокот на комисијата освен посочената техничка грешка (стр.6 во табела бр. 8 на местото каде што стои 50 треба да стои 51 исто и во балансерот) која беше корегирана и доставена утрово комисијата нема други забелешки. Бидејки никој друг не се јави за збор и со **9 гласа ЗА, 5 советници кои гласале ПРОТИВ, нема ВОЗДРЖАНИ Советници** е усвоена *Измена на Годишен План за вработување за 2020 година на Општина Берово;*

1. ***Измена на Годишен план за вработување за 2020 година на ОЈУСЗСЛ д-р Иван Влашки Берово;***

Претседателот на Совет, отвори расправа по предложената точка прва збор доби претседателката на комисијата за јавни дејности Советничката Петрушева која истакна дека присутна на состанокот беше директорката на ОЈУСЗСЛ д-р Иван Влашки која образложи дека измената се однесува на дел на шифрите се друго останува исто, тоа е во согласност со новите измени во законот, комисијата нема забелешки. За збор се јави Советникот Монев кој побара да се посочи измената, на што беше образложено дека кога се прават измени во законот соодветно се мернуваат и шифрите. Бидејки никој друг не се јави за збор со **14 гласа ЗА, нема советници кои гласале ПРОТИВ, нема ВОЗДРЖАНИ Советници** е усвоена *Измена на Годишен план за вработување за 2020 година на ОЈУСЗСЛ д-р Иван Влашки Берово;*

1. ***Годишен план за вработување за 2021 година на ОЈУСЗСЛ д-р Иван Влашки Берово;***

Претседателот Матеничарски отвори расправа по предложената точка, прва збор доби претседателот на комисијата за јавни дејности Советничката Петрушева која истакна дека и оваа точка беше разгледана и образложена од страна на директорката освен техничка грешка на страна 7 и 8 табела бр. 6 дел 3 наместо 5 месеци треба да стои 12, при што за збор се јави Советничката Фурнаџиска која образложи дека измената е всушност истите предвидени вработувања во измените за 2020 година кои доколку не се реализираат во тековната година да продолжат за наредната 2021година. За збор се јави Советникот Монев со прашање за колкав е бројот на нови вработувања со изградбата на третата ламела и до каде е изградбата, за збор се јави Градоначалникот Пекевски кој образложи дека рокот за тендерирање на постапката е 60 дена да се изработи, да се побараат средства тоа да се изготви во 2020 година, меѓутоа тоа не е извоидливо па поради тоа постапката продолжува во наредната 2021 година додека да се формира новата влада министерства, па во новата буџетска година да се планираат идните вработувања. Во врска со изградбата завршена е карабината финансирана од буџетот на Општината се очекува со донација преку Источен Плански Регион да се пристапи кон солидно внатрешно уредување со 10 нови легла до крајот на месец Октомври. Бидејки никој друг не се јави за збор пристапено е кон гласање и со **14 гласа ЗА, нема советници кои гласале ПРОТИВ, нема ВОЗДРЖАНИ Советници** е усвоена *Годишен план за вработување за 2021 година на ОЈУСЗСЛ д-р Иван Влашки Берово;*

1. ***Годишен Извештај за работа на ООУ “Никола Петров Русински” с.Русиново, Берово за учебната 2019 – 2020 година;***

Претседателот Матеничарски отвори дискусија по предложената точка, како претседател на комисијата за јавни дејности,прва збор доби Советничката Петрушева која образложи дека и овој извештај е разгледан на комисијата, комисијата нема забелешки и за оваа и наредната десета точка од решението се иззема од гласање. Бидејки никој друг не се јави за збор со **13 гласа ЗА, нема советници кои гласале ПРОТИВ, нема ВОЗДРЖАНИ Советници, изземена од гласање советничката Јованка Василевска Петрушева** е усвоен *Годишен Извештај за работа на ООУ “Никола Петров Русински” с.Русиново, Берово за учебната 2019 – 2020 година;*

***10. Годишен План за вработување за 2021 година на ООУ “Никола Петров Русински” с.Русиново, Берово;***

Претседателот Матеничарски отвори дискусија по предложената точка, како претседател на комисијата за јавни дејности,прва збор доби претседателката на комисијата Советничката Петрушева која истакна дека и оваа точка е разгледана на комисијата и комисијата нема забелешки. Бидејки никој друг не се јави за збор измената и дополнувањето се ставени на гласање и со **8 гласа ЗА, 5 советници кои гласале ПРОТИВ, нема ВОЗДРЖАНИ, изземена од гласање советничката Јованка Василевска Петрушева,** е усвоен *Годишен План за вработување за 2021 година на ООУ “Никола Петров Русински” с.Русиново, Берово;*

***11. Барање согласност за формирање на паралелки со помал број на ученици во учебната 2020 – 2021 година во ООУ “Никола Петров Русински” с.Русиново, Берово;***

Претседателот Матеничарски отвори расправа по предложената точка, прва збор доби претседателот на комисијата за јавни дејности Советничката Петрушева која истакна дека констатирано е дека до крајот на рокот за пријавување до 30 јуни во училиштето се запишале 6 (шест) првачиња меѓутоа од септември стартуваат 8 (осум), односно во меѓувреме се пријавени уште 2 (две). Која истакна дека се иззема и од оваа точка за гласање. Пристапено е кон гласање и со **13** **гласа ЗА, нема советници кои гласале ПРОТИВ, нема ВОЗДРЖАНИ Советници, изземена од гласање советничката Јованка Василевска Петрушева,** е усвоено*Барање согласност за формирање на паралелки со помал број на ученици во учебната 2020 – 2021 година во ООУ “Никола Петров Русински” с.Русиново, Берово;*

***12. Годишен Извештај за работа на ОСУ “Ацо Русковски” Берово за учебната 2019-2020 година;***

Претседателот Матеничарски отвори расправа по предложената точка, прва збор доби претседателот на комисијата за јавни дејности Советничката Петрушева која истакна дека, точката е разгледана ан состанокот на комисијата, комисијата нема забелешки. За збор се јави Советникот Гоце Ружински кој истакна дека се иззема од гласање за оваа и 13та, 14та, 15та и 16та точка од дневен ред. Исто така и Советничката Емилија Пачемска се иззема од гласање по истите точки посочени од Ружински. Пристапено е кон гласање и **12** **гласа ЗА, нема советници кои гласале ПРОТИВ, нема ВОЗДРЖАНИ Советници, изземени од гласање Советниците Емилија Пачемска и Гоце Ружински** е усвоен *Годишен Извештај за работа на ОСУ “Ацо Русковски” Берово за учебната 2019-2020 година;*

***13. Годишен План за вработување за 2021 година на ОСУ “Ацо Русковски” Берово;***

Претседателот на Совет отвори расправа по предложената точка, разгледана на состанокот на комисијата за јавни дејности,комисијата нема забелешки – истакна претседателката на комисијата советничката Петрушевска. Никој друг не се јави за збор со **8** **гласа ЗА, 4 советници кои гласале ПРОТИВ, нема ВОЗДРЖАНИ Советници, изземени од гласање Советниците Емилија Пачемска и Гоце Ружински** е усвоен *Годишен План за вработување за 2021 година на ОСУ “Ацо Русковски” Берово;*

***14. Барање согласност за формирање на паралелки со помал број на ученици во прва година во учебната 2020-2021 година во ОСУ “Ацо Русковски” Берово;***

Претседателот на Совет отвори расправа по предложената точка, прв збор доби претседателот на комисијата за јавни дејности Советничката Петрушевска која истакна дека и оваа точка е разгледана на комисијата и комисијата нема забелешки. Беше констатирано дека од година во година опаѓа бројот на средношколци. Пристапено е кон гласање и **12** **гласа ЗА, нема советници кои гласале ПРОТИВ, нема ВОЗДРЖАНИ Советници, изземени од гласање Советниците Емилија Пачемска и Гоце Ружински** е усвоено *Барање согласност за формирање на паралелки со помал број на ученици во прва година во учебната 2020-2021 година во ОСУ “Ацо Русковски” Берово;*

***15. Предлог Одлука за доделување на стипендија на 10 (десет) талентирани ученици во ОСУ “Ацо Русковски” Берово во учебната 2020 – 2021 година;***

Претседателот на Совет отвори расправа по предложената точка, прв збор доби претседателот на комисијата за јавни дејности Советничката Петрушева која истакна дека иницијативата е за поздрав, учениците ќе бидат мотивирани во текот на целата учебна година. Констатиравме дека во правилникот се предвидени 10 ученици но доколку се пријават повеќе ученици предвидено е да се пристапи по принципот „прв дојден прв услужен“ по критериумот за бодување сметам дека ќе биде многу ретка ваквата ситуација, двајца ученици да имаат ист број на бодови, но доколку дојде до ваков случај да се прошири бројката наместо да се селектираа по споменатиот принцип. За збор се јави Билјана Каламадевска Соработник за односи со јавност при одделението за јавни дејности која појасни дека проширувањето доколку дојде до тоа, би преставувало проблем со оглед на тоа дека точно се предвидуваат средствата во буџетот за ваква намена, а со тоа и навремената исплата.За збор се јави Претседателот на Советот Матеничарски кој истакна дека сите правилници донесени од страна на Советот доколку се јави потреба можат да се изменат со одлука на Советот така што исто и овој правилник може да претрпи измени доколку има потреба од тоа во иднина.

За збор се јави Советнкот Предраг Монев кој истакна дека принципот „кој прв дојден прв услужен“ треба да се тргне од правилникот доколку се јави и оваа прва година да има ученици со ист број на бодови да се реши со проширување на буџетот. За збор се јави м-р Анита Рунтевски раководител на одделението за правни и општи работи, појаснувајки дека истиот проблем се јави со водата и дезинфицирањето, па да се одбегне негативното искуство од таа ситуација е пристапено кон овој тип на селекција. За збор се јави претседателот на Советот појаснувајки дека ова е добра мотивација за учениците да се запишуваат во училиштето и доколку се јави потреба од измени на правилникот и одлуката може да се направи измена, предлагам да се усвојат одлуките и правилникот во ваква форма, доколку искуствено се јави потреба од измени ќе се одлучи на некоја од наредните Седници во која насока ќе се одвиваат.

Пристапено е кон гласање и **12** **гласа ЗА, нема советници кои гласале ПРОТИВ, нема ВОЗДРЖАНИ Советници, изземени од гласање Советниците Емилија Пачемска и Гоце Ружински** е усвоена *Одлука за доделување на стипендија на 10 (десет) талентирани ученици во ОСУ “Ацо Русковски” Берово во учебната 2020 – 2021 година.*

***16. Правилник за начинот и посебните критериуми за доделување на месечна стипендија на 10 (десет) талентирани ученици во ОСУ “Ацо Русковски” Берово;***

Претседателот на Совет ја стави на гласање предложената точка, бидејки за оваа точка беше дискутирано воедно со претходната бидејки се однесуваат на истото. Пристапено е кон гласање и **12** **гласа ЗА, нема советници кои гласале ПРОТИВ, нема ВОЗДРЖАНИ Советници, изземени од гласање Советниците Емилија Пачемска и Гоце Ружински** е усвоен*Правилник за начинот и посебните критериуми за доделување на месечна стипендија на 10 (десет) талентирани ученици во ОСУ “Ацо Русковски” Берово.*

***17. Предлог Одлука за реонизација на основни училишта на територијата на општина Берово;***

Претседателот на Совет отвори расправа по предложената точка, прв збор доби претседателот на комисијата за јавни дејности Советничката Петрушева која истакна дека предлог одлуката е разгледана на комисијата, и произлезе прашањето „ Зошто с. Мачево е изземено, односно во мирување, според законот е опфатено и Мачево, дали донесената одлука е трајна или може да претрува измени“ за збор се јави претседателот на Советот кој потенцираше дека одлуката може да трпи измени со одлука на Советот, за што беше појаснето од правната служба дека ваквата одлука ја прави основачот не надлежното Министерство. Никој друг не се јави за збор, пристапено е кон гласање и **14** **гласа ЗА, нема советници кои гласале ПРОТИВ, нема ВОЗДРЖАНИ Советници,** е усвоена *Одлука за реонизација на основни училишта на територијата на општина Берово;*

***18. Предлог Одлука за примање на донација од Благој Механџиски;***

Претседателот на Совет отвори расправа по предложената точка за збор се јави Градоначалникот Пекевски кој појасни дека станува збор за билбордот кој се наоѓа на плоштадот со преминувањето во наша сопственост ќе има и можност за негово одржување и соодветна употреба, да се соопштат информации, известувања и слично.Пристапено е кон гласање и **14** **гласа ЗА, нема советници кои гласале ПРОТИВ, нема ВОЗДРЖАНИ Советници,** е усвоена *Одлука за примање на донација од Благој Механџиски.*

***19. Предлог Одлука за примање на донација од Гео Контрол Струмица;***

Претседателот на Совет отвори расправа по предложената точка, за збор се јави Градоначалникот Пекевски кој појасни дека станува збор за проект за изградба на крак на улица „кај Дестановски“ кај што сега нема нормален пристап за населението кое живее во овој дел на ромското маало тоа се 45 метри улица, проект изработен како донација со цел да се среди пристапот на луѓето кои живеат во околните куќи. Проектот е ревидиран и се надевам до крајот на годинава ќе се среди и овој дел во ромското маало. Пристапено е кон гласање и **14** **гласа ЗА, нема советници кои гласале ПРОТИВ, нема ВОЗДРЖАНИ Советници,** е усвоена*Одлука за примање на донација од Гео Контрол Струмица.*

***20. Предлог Одлука за ослободување од надоместок на трошоци за престој во детска градинка што паѓа на товар на родителите чии деца престојуваат во ОЈУДГ “23 Август” Берово;***

Претседателот на Совет отвори расправа по предложената точка. За збор се јави Советничката Фурнаџиска која образложи дека оваа точка кореспондира со едно од барањата во „барање од институции и граѓани“ во некој од минатите Седници се донесувани вакви одлуки за дечињата од ромската популација ова сега се однесува на сите деца кои се запишани. Пристапено е кон гласање и **14** **гласа ЗА, нема советници кои гласале ПРОТИВ, нема ВОЗДРЖАНИ Советници,** е усвоена*Одлука за ослободување од надоместок на трошоци за престој во детска градинка што паѓа на товар на родителите чии деца престојуваат во ОЈУДГ “23 Август” Берово.*

***21. Годишен План за вработување за 2021 година на ООУ “Дедо Иљо Малешевски” Берово;***

Претседателот на Советот Матеничарски отвори распава по предложената точка, прв збор доби претседателот на комисијата за јавни дејности Советничката Петрушева која истакна дека точката е разгледана на комисијата и освен техичка грешка на стр 5 точка 7 да се усогласи годината стои испразнето 01.01.2020 а не 2021, за збор се јави Советничката Фурнаџиска која образложи дека станува збор за хигиеничар кој заминува во пензија со барање за инвалидска пензија, и на наредна стр. 7 табела 6 наместо „НЕ“ треба да стои „ДА“. За збор се јави претседателот на Советот кој потенцираше дека по забелешката на комисиите треба да се корегираат ваквиот тип на недостатоци од страна на институциите до текот на Седницата. Апелирам до службите при секоја забелешка од комисиите да се задолжат институциите да се достават до Советот материјалите во правилната верзија писмено да се известат сите.

За збор се јави Советникот Монев кој истакна дкам да потенцирам дека по консултација со Советничката група на ВМРО-ДПМНЕ се согласивме со годишниот план за вработување на ООУ “Дедо Иљо Малешевски” Берово да го поддржиме бидејки сметаме дека ова според нас со исклучок на д-р „Иван Влашки“ е единствената институција каде реално се побарани идните вработувања. За збор се јави претседателот на Советот и истакна дека ние како Советници не можеме со сигурност да знаеме какви се потребите за вработувања кај единките кориснички, поради тоа предложив писмено да бидат известени и да ни доставуваат материјали со повеќе информации како би можеле да ги разгледаме детално. За збор се јави Градоначалникот Пекевски кој образложи дека тоа се планирани вработувања меѓутоа дали ќе има вработување на тие позиции зависи од финансиските средства и основот за вработувањето во институциите. За збор се јави Советничката Петрушева потенцирајки дека се иззема од гласање за оваа точка. Пристапено е кон гласање со исправките на стр.5 и 7 и со **13** **гласа ЗА, нема советници кои гласале ПРОТИВ, нема ВОЗДРЖАНИ Советници, изземена од гласање советничката Јованка Василевска Петрушева** е усвоен *Годишен План за вработување за 2021 година на ООУ “Дедо Иљо Малешевски” Берово.*

***22. Барање согласност за формирање на паралелки со помал број на ученици во учебната 2020 – 2021 година во ООУ “Дедо Иљо Малешевски” Берово***;

Претседателот на Советот Матеничарски отвори распава по предложената точка, прв збор доби претседателот на комисијата за јавни дејности Советничката Петрушева која истакна дека точката е разгледана на комисијата и констатирана е состојбата, комисијата нема забелешки предлагаме точката да биде изгласана. Се изземам и од оваа точка за гласање. Пристапено е кон гласање и со **13** **гласа ЗА, нема советници кои гласале ПРОТИВ, нема ВОЗДРЖАНИ Советници, изземена од гласање советничката Јованка Василевска Петрушева** е усвоено *Барање согласност за формирање на паралелки со помал број на ученици во учебната 2020 – 2021 година во ООУ “Дедо Иљо Малешевски” Берово*;

***23. Дополнување на Програмата (ЈД, Ј6 и ЈФ) за изградба, реконструкција и одржување на локални патишта и улици во општина Берово во 2020 година;***

Претседателот на Совет Матеничарски отвори расправа по предложената точка, истакнувајки дека направени се некои измени на програмата кои ни беа доставени, за збор се јави Градоначалникот Пекевски кој образложи дека станува збор за измена и дополнување на програмата во делот на два објекта, пешачката патека на потегот од автобуската станица делот на веќе изградената пешачка патека за да се уреди и овој дел од кејот, ќе биде финансирано со средства од општинскиот буџет. Вториот е за бекатон подлога за кракот на улицата во делот на ромското мало за кое што претходно ви споменав, нема соодветен пристап за дел од граѓаните кои живеат во овој дел од градот. Со измената 72.652.074,00 денари е вкупната вредност која што ја гласаме – истакна претседателот на Совт Матеничарски. Пристапено е кон гласање и со **14** **гласа ЗА, нема советници кои гласале ПРОТИВ, нема ВОЗДРЖАНИ Советници,** е усвоено *Дополнување на Програмата (ЈД, Ј6 и ЈФ) за изградба, реконструкција и одржување на локални патишта и улици во општина Берово во 2020 година.*

***24. Извештај за реализација на Програмата за изградба, реконструкција и одржување на јавно осветлување во Општина Берово во 2019 година;***

Претседателот на Совет Матеничарски отвори расправа по предложената точка, и како претседател на комисијата за урбанизам истакна дека комисија не е свикувана бидејки истите беа разгледани на комисијата и од минатата Седница беа повлечени поради технички грешки кои за оваа Седница се исправени. Никој друг не се јави за збор Пристапено е кон гласање и со **13** **гласа ЗА, нема советници кои гласале ПРОТИВ, нема ВОЗДРЖАНИ Советници,** е усвоен*Извештај за реализација на Програмата за изградба, реконструкција и одржување на јавно осветлување во Општина Берово во 2019 година.* Отсутен од гласање е Советникот Фахрудин Мустафов.

***25. Извештај за реализација на Програмата за уредување на градежното земјиште на подрачјето на општина Берово во 2019 година;***

Претседателот на Совет отвори расправа по предложената точка. Никој не се јави за збор, и со **13** **гласа ЗА, нема советници кои гласале ПРОТИВ, нема ВОЗДРЖАНИ Советници,** е усвоен*Извештај за реализација на Програмата за уредување на градежното земјиште на подрачјето на општина Берово во 2019 година.* Отсутен од гласање е Советникот Фахрудин Мустафов.

***26. Извештај за реализација на Програмата за одржувањe на јавно зеленило во Општина Берово во 2019 година;***

Претседателот на Совет отвори расправа по предложената точка. Никој не се јави за збор, и со **13** **гласа ЗА, нема советници кои гласале ПРОТИВ, нема ВОЗДРЖАНИ Советници,** е усвоен*Извештај за реализација на Програмата за одржувањe на јавно зеленило во Општина Берово во 2019 година.* Отсутен од гласање е Советникот Фахрудин Мустафов.

***27. Извештај за реализација на Програмата за одржување на јавна чистота во Општина Берово во 2019 година***;

Претседателот на Совет отвори расправа по предложената точка. Никој не се јави за збор, и со **13** **гласа ЗА, нема советници кои гласале ПРОТИВ, нема ВОЗДРЖАНИ Советници,** е усвоен*Извештај за реализација на Програмата за одржување на јавна чистота во Општина Берово во 2019 година*. Отсутен од гласање е Советникот Фахрудин Мустафов.

***28. Одлука за утврдување на приоритет за аплицирање на Проектот на UNDP и Шведската Агенција за меѓународен развој (СИДА) “Градење на општинските капацитети за имплементација на проекти”;***

Претседателот на Совет Маничарски отвори расправа по предложената точка, за збор се јави Градоначалникот Пекевски кој појасни дека одлуката се однесува за изготвување на проектна документација за изградба на мост во с. Ратево за да се поврзат локалниот со регионалниот пат, рокот за аплицирање е до 31ви јули. Никој не се јави за збор, и со **14** **гласа ЗА, нема советници кои гласале ПРОТИВ, нема ВОЗДРЖАНИ Советници,** е усвоена*Одлука за утврдување на приоритет за аплицирање на Проектот на UNDP и Шведската Агенција за меѓународен развој (СИДА) “Градење на општинските капацитети за имплементација на проекти”.*

***29. Одлука за сопствено учество на Општина Берово во реализација на проектот „Штип и Берово заедно за подобрување на условите за живеење за Ромската заедница“***

Претседателот на Совет отвори расправа по предложената точка, за збор се јави Градоначалникот Пекевски кој образложи дека се работи за аплицирање со проект заедно со Оштина Штип преку невладина организација за финансирање на средства предвидени за ромската популација, проектот е со траење од три години и секоја од Општините треба да обезбедува средства од општинските буџети како контрибут. Оваа одлука се однесува на една година, ако понатаму продолжиме односно ќе има повторно потреба од донесување на одлука на некоја од наредните Седници. Повторно станува збор за урбанизација на ромското маало. За збор се јави Советничката Пачемска – „колкав е процентот на учество на Општината кој треба да биде финансиран“, Градоначалникот Пекевски појасни дека се работи за третина учество секоја година. Никој друг не се јави за збор, и со **14** **гласа ЗА, нема советници кои гласале ПРОТИВ, нема ВОЗДРЖАНИ Советници,** е усвоена*Одлука за сопствено учество на Општина Берово во реализација на проектот „Штип и Берово заедно за подобрување на условите за живеење за Ромската заедница“.*

1. ***Советнички иницијативи и прашања;***

* Во врска со Советничката иницијатива на Советничката Пачемска доставен е одговор од страна на Градоначалникот, - претседателот на Совет Матеничарски. За збор се јави Советничката Пачемска која истакна дека има забелешка во врска со добиениот одговор, во кој се наведени само донаторите но не и критериумите и примателите како што гласеше и иницијативата. За збор се јави Градоначалникот Пекевски кој истакна дека информации се земени од Центарот за социјални работи, меѓутоа приоритет беа семејства кои поради одредени причини не се регистрирани (пр. нерешени имотоправни работи) а, реално имаат голема потреба од ваков тип на помош, да добијат подршка во овој период кој е отежнат дополнително од пандемијата. Сите оние кои сметаат дека познаваат лица кои имаат потреба од ваков тип на помош, слободно нека ги пријават во службите на општината.
* Иницијатива за изменување на Одлуката за утврдување на висината на стапката на данокот на промет на недвижности бр. 07-129/1 од 29.06.2005 година на Совет на Општина Берово, и изменување на Одлуката за утврдување на висината на стапката на данокот на наследство и подарок бр. 07-128/1 од 29.06.2005 година на Совет на Општина Берово од советничката група на ВМРО-ДПМНЕ. Имаме одговор од градоначалникот во материјалите. Отварам расправа, писмено е образложена ако сте задоволни од одговоро од градоначалникот или имате други иницијативи – Истакна Претседателот на Совет Матеничарски. За збор се јави Советникот Мустачки кој образложи дека за наредна Седница ќе излезат со ставови во врска со одговорот.

За збор се јави Градоначалникот Пекевски, - „ценам дека, таа даночна политика е утврдена и не е променета барам како Советници поддршка да не ги промениме даночните стапки бидејки нема да се смени многу за населинието, бидејки ставките за кои има предлог се однесуваат само на лицата кои учествуваат во прометот не на сите даночни обврзници. Имаме проблеми во дело на неевидентиран данок и сметам дека треба да биде направено. Солидна основа на тоа што треба да се гради во Општината се исклучиво приходите од даноците, ценам дека не треба да имаме промени таа е долгорочна политика и никој пат не биле максимизирани, променувана е даночната основа ако се промаши една процена во делот на утврдување на пазарната вредност многу повеќе се оштетува Општината отколку што се помага на даночниот обврзник. Ценам дека ќе бидеме селективни кон одредена категорија на граѓани. За збор се јави Советникот Драган Мустачки „ние во секој случај остануваме во наводите на иницијативата, има општини кои ги работат по намалени стапки не мора целосно да биде прфатена иницијативата, делумно може“.

Претседателот на Совет истакна дека одговорот е изнесен на наредна Седница да излезете со конкретен став.

* Прашање од Советничката Емилија Пачемска :„ до каде е инсталацијата за јуруко и ромското мааало за вода дали се наместени дали не се“.

За збор се јави Градоначалникот Пекевски - за ромското маало се соочуваме со технички проблем во проектот, хлорирањето на водата не може да се врши таму бидејки краток е патот, односно водата е бела, инаку на крај е пумпата е обезбедена, се прават напори за првично да се хлорира а потоа да оди во оптег во системот. Градежните работи се изведени пумпата е поставена и најдено е решение и на проблемо за кратко време ќе биде завршено. За водоснабдувањето за јуруко идејата е да видиме како ќе функионира во ромското маало за видиме дали ќе има потреба од такваа пумпа и во јуруко.

1. ***Барања од институции и граѓани.***

* Барањето од Здружение на граѓани Малешевски еснафи, со Бр.09-2063/1 од 30.6.2020 година и го донесе следниот:

З А К Л У Ч О К **:**  За време додека траеше вонредната состојба во РСМ, угостителите во општина Берово беа ослободени од надоместок за користење на јавните површини и не се создадени обврски за тој период. Согласно позитивните законски прописи, користењето на јавната површина е регулирано по метар квадратен и од тие причини не сме во можност позитивно да одговориме на Вашето барање, во однос на делот кој се однесува на поставување на масите. Прилог: Произнесување од одделение за комунални дејности и заштита на животната средина

* Барањето од Министерство за одбрана Генералштаб на Армијата команда за операции воена пошта примено во Општина Берово со Бр.09- 2289/1 од 23.07.2020 година и го донесе следниот:

Прв збор доби претставникот од Министерство за Одбрана – „да се одреди место на кое ќе се подигне споменик за случувањата во 2001 година, да се изврши преименување кои би ги носеле имињата на загинатите бранители кои во 2001 година го положија животот. За Зоран Бубевски имаме направено, сметам дека треба и за другите припадници. Годинава се навршуваат 20 години и дојдовме до иницијатива да одредиме во Општината каде би подигнале обележје да не се најдеме во ситуација никој да не биде оштетен и да им се искаже почит со именување на улици. Според Вас како е расположението да направиме нешто“. За збор се јави Советникот Предраг Монев кој го поздрави присутниот преставник на министерството за одбрана, „благодарност на иницијативата, извинување што претходно не беше поведена таа иницијатива и крајно време е што имаме можнст да го реализираме. Во врска со предлог за кои од улиците да бидат именувани, наш предлог е:

- местото каде што живееаше Никола Пехчевски ул. „Неретва“да се преименува по него, Зоран Бубевски на улица „Маршал Тито“, и Димитар Двојаковски. На крај уште еднаш благодарност. За збор се јави и Советничката Фурнаџиска – „благодарност и од нашата советничка група, би ја поддржале иницијативата, Општината да предложи две, три улици кои би ги преименувале, и да ни понудат кои се тие улици. Градоначалникот Пекевски искажа благодарност за подршката на двете советнички групи.

Датумите да се вметнат во годишните програми за култура и да се чествуваат. Да се одреди зафатнината на спомен одбележјето па по тоа да се изнајде идејно решение за негова најдобра локација. За збор се јави претседателот на Совет Матеничарски „ одделението за урбанизам заедно со градоначакникот да одредат колкава е можноста да биде таа површина. Предлагам градоначлникот и одделението за урбанизам да утрврдат локација и колкава да биде таа да најадат соодветно решение да им се даде шанса побрзо да изготват соодветен проект министерствоо за одбрана. Дури и за хортикултурното и партерно уредување да допринесеме. Благодарност до преставникот на министерство за одбрана“.

З А К Л У Ч О К: **Советот на општина Берово, едногласно ја прифаќа и ја поздравува иницијативата за одредување на соодветно место во Берово, на кое ќе се подигне спомен обележје во знак на почит, чест и сеќавање на четворицата загинати бранители од Берово, во воениот конфликт во 2001 година, припадници на АРМ и МВР.** Советот го задолжува Одделението за урбанизам при општина Берово, во координација со Градоначалникот, да утврди локација и големина за истата, која ќе биде соодветно решение, по барањето и да се даде шанса на барателот благовремено да може да биде изготвен соодветен проект за бараната локација. Исто така одделението за урбанизам, да даде предлог, кои од пофреквентните улици би можеле да бидат преименувани со имињата на загинатите бранители од Берово.

* препораката донесена на седницата на Влада на РСМ одржана на 13 јули 2020 година, примена во Општина Берово со Бр.09- 2274/1 од 21.07.2020 година и го донесе следниот:

З А К Л У Ч О К: Одделението за јавни дејности при Општина Берово, да изготви предлог одлука за ослободување од партиципација на деца РОМИ на возраст од 3 до 6 години и истата да се стави како точка на дневен ред за следна Седница на Совет на Општина Берово.

* Барањето од Зорица Митревска, со Бр.09-1954/1 од 17.6.2020 година и го донесе следниот:

З А К Л У Ч О К: Од причина што се уште не е формирана новата Влада на РСМ, а со оглед на тоа што не е дозволена исплата на Буџетски средства до моментот на формирање на истата, барањето да биде разгледано на првата седница на Совет, која ќе се одржи после формирање на Владата на РСМ .

* Барањето од МПЦ – Охридска Архиепископија, со Бр.09-2114/1 од 3.7.2020 година и го донесе следниот:

З А К Л У Ч О К**:** Од причина што се уште не е формирана новата Влада на РСМ, а со оглед на тоа што не е дозволена исплата на Буџетски средства до моментот на формирање на истата, барањето да биде разгледано на првата седница на Совет, која ќе се одржи после формирање на Владата на РСМ .

* Барањето од НВО Ромски информативен центар Састипше Здравје Берово и Републички совет на Интелектуалци РОМИ и ТУРЦИ од Македонија со Бр.09-2336/1 од 28.7.2020 година и го донесе следниот:

З А К Л У Ч О К**:** Од причина што се уште не е формирана новата Влада на РСМ, а со оглед на тоа што не е дозволено располагање со општинскиот имот до моментот на формирање на истата, барањето да биде разгледано на првата седница на Совет, која ќе се одржи после формирање на Владата на РСМ .

* Барањето од Росана Алачовска од с.Двориште, со Бр.09-2169/1 од 09.07.2020 година и го донесе следниот:

З А К Л У Ч О К**:** Од причина што се уште не е формирана новата Влада на РСМ, а со оглед на тоа што не е дозволена исплата на Буџетски средства, до моментот на формирање на истата, барањето да биде разгледано на првата седница на Совет, која ќе се одржи после формирање на Владата на РСМ .

* Барањето од Тушевска Сузана, со Бр.09-2006/1 од 23.6.2020 година и го донесе следниот:

З А К Л У Ч О К**:** Од причина што се уште не е формирана новата Влада на РСМ, а со оглед на тоа што не е дозволена исплата на Буџетски средства до моментот на формирање на истата, барањето да биде разгледано на првата седница на Совет, која ќе се одржи после формирање на Владата на РСМ.

Дневниот ред беше исцрпен , Седницата заврши во 10:40 часот.

Усвоен со

Бр.09-2571/1

14.08.2020годинa

Берово

*Записничар,*

*Билјана Каламадевска Претседател на Совет,*

*Катерина Михајлоска Јован Матеничарски*

М.П. \_\_\_\_\_\_\_\_\_\_\_\_\_\_\_\_\_\_\_

*(потпис)*